Na temelju članaka 29. i 30. Pravilnika o financiranju programa i projekata udruga koji su od interesa za Virovitičko-podravsku županiju, a sukladno članku 29. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15) i Odluci o načinu raspodjele raspoloživih sredstava iz Proračuna Virovitičko-podravske županije za 2019. godinu namijenjenih financiranju projekata i programa udruga koji su od interesa za Virovitičko-podravsku županiju, Klasa: 230-01/19-01/01, Urbroj: 2189/1-05/01-19-1 od 27. siječnja 2019. godine pročelnica Ureda župana donosi

**O D L U K U**

**o dodjeli financijskih sredstava programima i projektima braniteljskih i stradalničkih udruga koji su od interesa za Virovitičko-podravsku županiju u 2019. godini**

**Članak 1.**

Ovom se Odlukom određuju iznosi sredstava financijske potpore udrugama koje su prijavile projekte na Javni natječaj za financiranje programa i projekata braniteljskih i stradalničkih udruga koji su od interesa za Virovitičko-podravsku županiju u 2019. godini.

**Članak 2.**

U 2019. godini će se u okviru ovog Natječaja iz Proračuna Virovitičko-podravske županije financirati provedba programa i projekata udruga kako slijedi:

|  |  |  |
| --- | --- | --- |
| **UDRUGA** | **NAZIV PROJEKTA** | **IZNOS POTPORE** |
| **ŽUPANIJSKA PODRUŽNICA UDRUGE HRVATSKIH DRAGOVOLJACA DOMOVINSKOG RATA VPŽ** | Sudjelovanje na XXV. tradicionalnom edukativno-sportsko-kulturno-društveno-rekreativnom okupljanju hrvatskih dragovoljaca Domovinskog rata | 4.000,00 kn |
| **UDRUGA HRVATSKIH BRANITELJA LIJEČENIH OD PTSP** | 13. Memorijalna utrka Kokočak-Orahovica | 4.000,00 kn |
| **HRVATSKI DOMOBRAN UDRUGA RATNIH VETERANA SLATINA** | Organizacija i prisustvovanje komemoraciji u Bleiburgu | 4.000,00 kn |
| **UDRUGA HRVATSKIH BRANITELJA I DRAGOVOLJACA DOMOVINSKOG RATA DUGA MEĐA** | Radionica zdrave prehrane- Pekmezijada 2019. | 5.000,00 kn |
| **UDRUGA HRVATSKIH BRANITELJA DRAGOVOLJACA DOMOVINSKOG RATA, PODRUŽNICA VIROVITIČKO-PODRAVSKA** | Resocijalizacija hrvatskih branitelja | 4.000,00 kn |
| **UDRUGA HRVATSKIH BRANITELJA DRAGOVOLJACA DOMOVINSKOG RATA, "VUKOVI" TABORIŠTE** | Promicanje i očuvanje vrijednosti Domovinskog rata | 4.000,00 kn |
| **UDRUGA HVIDRA-a SLATINA** | Memorijalna hodnja  Mikleuš – Četekovac | 4.000,00 kn |
| **HRVATSKI ČASNIČKI ZBOR GRADA VIROVITICE** | Susret časnika ZU HČZ RH SLAVONIJA 2019 | 4.000,00 kn |
| **UDVDR RH OGRANAK VIROVITICA** | Obilježavanje 28.6. Dana formiranja 50 sb i Dana UDVDR Ogranka Virovitice | 4.000,00 kn |
| **UDRUGA HRVATSKIH BRANITELJA DRAGOVOLJACA I VETERANA DOMOVINSKOG RATA ORAHOVICA** | Memorijal Željka Majora - VIII Hodočašće hrvatskih branitelja i djece | 4.000,00 kn |
| **UDRUGA MARATONACA VIROVITIČKO-PODRAVSKE ŽUPANIJE "GLASNICI ISTINE"** | 6. ultramaraton "Kroz Virovitičko-podravsku županiju" | 4.000,00 kn |
| **UDRUGA DRAGOVOLJACA I VETERANA DOMOVINSKOG RATA RH-PODRUŽNICA VIROVITIČKO-PODRAVSKA** | Državno športsko natjecanje UDVDR RH i odavanje počasti | 4.000,00 kn |
| **UDRUGA HVIDR-a VIROVITICA** | Godišnjica oslobođenja Grada Virovitice | 4.000,00 kn |
| **UDRUGA HVIDRA-a ORAHOVICA** | Obljetnica osnutka 2. bojne 132. br.HV | 4.000,00 kn |
| **UDRUGA HRVATSKIH BRANITELJA-DRAGOVOLJACA DOMOVINSKOG RATA-KLUB "50. SAMOSTALNI BATALJUN VIROVITICA"** | Očuvanje vrijednosti Domovinskog rata | 4.000,00 kn |
| **UDRUGA HRVATSKIH BRANITELJA OPĆINE CRNAC** | Obilježavanje obljetnica - Memorijal za poginule branitelje | 4.000,00 kn |
| **UDRUGA VETERANA VOJNE POLICIJE IZ DOMOVINSKOG RATA VPŽ** | Prekogranična suradnja s braniteljskim udrugama iz BIH: "Ratnim putovima 68. Bataljuna VP" | 4.000,00 kn  |
| **ZAJEDNICA UDRUGA I ČLANOVA HRVATSKIH RATNIH VOJNIH INVALIDA DOMOVINSKOG RATA VIROVITIČKO-PODRAVSKE ŽUPANIJE** | Hodočašće hrvatskih branitelja, hrvatske vojske i policije "Gospi Voćinskoj" 2019. godine | 15.000,00 kn  |
| **HRVATSKI ČASNIČKI ZBOR GRADA SLATINE** | Susret pričuvnih časnika HV "SLAVONIJA - 2019“ | 4.000,00 kn |
| **HRVATSKI ČASNIČKI ZBOR GRADA ORAHOVICA** | Obilježavanje obljetnica i Multimedijalna soba 2. bojne 132 Brigade Orahovica | 4.000,00 kn |
| **UDRUGA 81. GARDIJSKE BOJNE "KUMOVI“** | 25. Obljetnica osnutka 81. Gardijske bojne "Kumovi" | 15.000,00 kn |
| **UDRUGA SPECIJALNE POLICIJE IZ DOMOVINSKOG RATA "ORAO" ORAHOVICA-NAŠICE** | Specijalna policija - Istina o domovinskom ratu | 4.000,00 kn |
| **UDRUGA HRVATSKIH BRANITELJA DRAGOVOLJACA DOMOVINSKOG RATA POLICIJSKE POSTAJE ORAHOVICA 1990-1991 (UHBDDRPPO 1990-1191)** | Obljetnica V.O. "Papuk 91" i oslobađanja okupiranog dijela bivše općine Orahovica -15.12.1991. | 4.000,00 kn |

**Članak 3.**

Ured župana će u roku 8 dana od donošenja odluke o dodjeli financijskih sredstava obavijestiti organizacije civilnog društva čiji projekti ili programi nisu prihvaćeni za financiranje.

**Članak 4.**

Organizacijama civilnog društva kojima nisu odobrena sredstva može se na njihov zahtjev u roku od 8 dana od primitka pisane obavijesti o rezultatima natječaja omogućiti uvid u ocjenu njihovog programa ili projekta uz pravo Virovitičko-podravske županije da zaštiti tajnost podataka o osobama koje su ocjenjivale program ili projekt.

**Članak 5.**

Organizacije civilnog društva imaju pravo na prigovor u roku 8 dana od dana primitka pisane obavijesti, a odluku o prigovoru donosi župan Virovitičko-podravske županije u roku 8 dana od dana primitka prigovora. Prigovor ne odgađa izvršenje odluke i daljnju provedbu natječajnog postupka.

**Članak 6.**

Prigovor se može podnijeti isključivo na natječajni postupak te eventualno bodovanje nekog kriterija s 0 bodova, ukoliko organizacija civilnog društva smatra da je u prijavi dostavila dovoljno argumenata za drugačije bodovanje. Prigovor se ne može podnijeti na odluku o neodobravanju sredstava ili visini dodijeljenih sredstava.

**Članak 7.**

Ova Odluka stupa na snagu danom donošenja, a bit će objavljena na mrežnim stranicama Virovitičko-podravske županije.

**KLASA: 230-02/19-01/03**

**URBROJ: 2189/1-05/01-19-34**

**Virovitica, 14. svibnja 2019. godine**

**PROČELNICA**

**Jasna Abramović, dipl.iur., v.r.**